CPALL ไปต่อไหม.?
การหดตัวลงของอัตราผลตอบแทนผู้ถือหุ้น (ROE) ช่วง 3-4 ปีที่ผ่านมา เช่นเดียวกับอัตรากำไรสุทธิที่ลดลง นั่นทำให้หุ้นบริษัท ซีพี ออลล์ จำกัด (มหาชน) หรือ CPALL เริ่มไร้เสน่ห์..!? และไม่เหมือนหุ้น CPALL ในอดีต ที่บรรดากองทุนต่าง ๆ ต้องสะสมไว้ในพอร์ต แม้หมิ่นเหม่..เรื่องธรรมาภิบาลก็ยอม..!!
8 ม.ค. 2562

สำนักข่าวรัชดา
การหดตัวลงของอัตราผลตอบแทนผู้ถือหุ้น (ROE) ช่วง 3-4 ปีที่ผ่านมา เช่นเดียวกับอัตรากำไรสุทธิที่ลดลง นั่นทำให้หุ้นบริษัท ซีพี ออลล์ จำกัด (มหาชน) หรือ CPALL เริ่มไร้เสน่ห์..!? และไม่เหมือนหุ้น CPALL ในอดีต ที่บรรดากองทุนต่าง ๆ ต้องสะสมไว้ในพอร์ต แม้หมิ่นเหม่..เรื่องธรรมาภิบาลก็ยอม..!!
แต่..มาถึงวันนี้หุ้น CPALL ยังครองใจกองทุนฯ ได้อยู่อีกหรือไม่..!?
ด้วยตัวเลข ROE จากระดับ 40% ลดลงเหลือไม่ถึง 30% ที่สำคัญตัวเลขอัตรากำไรสุทธิลดลงต่ำกว่า 4% แม้ตัวเลขรายได้และกำไรสุทธิจะยังเติบโตอยู่ก็ตาม..!!
ปัญหา CPALL จึงไม่ได้อยู่เพียงแค่ว่า..ตัวเลขกำไรสุทธิออกมาเท่าไหร่..แต่อยู่ที่อัตรากำไรสุทธิจะลดลงอีกหรือไม่ เพราะนั่นเป็นตัวสะท้อนความน่าสนใจของหุ้น CPALL อย่างแท้จริง..!?
ส่วนอัตราผลตอบแทนจากเงินปันผลเพียง 1.5% สำหรับนักลงทุนแล้ว..ไม่ได้น่าสนใจอะไรเลย..!
ในเชิงธุรกิจ แม้จุดแข็ง CPALL คือมีสาขากว่า 10,000 แห่ง และมีแผนขยายเพิ่มปีละ 700 แห่ง แต่ด้วยความหนาแน่นของสาขา ย่อมทำให้มาร์จิ้นแต่ละสาขาลดน้อยลงไปด้วย ทำให้ CPALL ต้องฝากความหวังไว้กับธุรกิจใหม่ อาทิ All Cafe, อาหารพร้อมทาน, ธุรกิจขนส่งสปีด-ดี, ธุรกิจ Banking Agent และที่กำลังจะเกิดขึ้นเร็ว ๆ นี้
โจทย์ต่อไปของ CPALL คือรายได้จากธุรกิจใหม่ จะมาชดเชยรายได้จากสาขาเก่าที่ถดถอยลง ได้มากน้อยเพียงใด และเท่าทันการเปลี่ยนแปลงที่จะเกิดขึ้นหรือไม่..
นั่นรวมถึง “เคาน์เตอร์เซอร์วิส” ที่กำลังเผชิญความท้าทายและสู้รบปรบมือกับ “โมบายล์แบงกิ้ง” อีกด้วย.!
ยิ่งไปกว่าการสร้างธุรกิจใหม่ด้วยอัตราเร่ง..ย่อมทำให้เกิดต้นทุนมากขึ้น สุดท้ายจะกลายเป็นหอกข้างแคร่ CPALL ต่อความสามารถในการทำกำไรอย่างหลีกเลี่ยงไม่ได้
ส่วนราคาหุ้น CPALL รอบสัปดาห์ที่ผ่านมา ปรับขึ้นมากว่า 5% อาจเป็นเพียงแรงสะท้อนกลับเชิงบวกระยะสั้นเพียงเท่านั้น..สุดท้ายไม่น่าไปได้มากกว่านี้
ด้วย P/E ที่มากกว่า 30 เท่า จึงต้องวัดดวงกันต่อไปว่า..เมื่อปิดงบปี 2561 กำไรจะดีขึ้นเหมือนดั่งที่นั่งทางในกันไว้ก่อนหน้านี้หรือไม่..!??
คงไม่มีใครปฏิเสธว่า CPALL เป็นหุ้นที่มีกำไรดีต่อเนื่อง แต่ปัญหาอยู่ที่ว่าจะ “ดีต่อเนื่อง” ได้อีกนานแค่ไหน..!? รายได้จากธุรกิจใหม่..จะเข้ามาทันท่วงทีหรือไม่..
หากทัน เท่ากับ “เสมอตัว”..แต่ถ้าไม่ทัน “ตัวใครตัวมัน” ละครับ..!!??
…อิ อิ อิ…